Author: Bobi
Last saved by: Goran Stojic

ODRŽANA SEDNICA ODBORA SEKTORA POLJOPRIVREDE PKS Niš

Najavljeno poboljšano subvencionisanje 

*Na drugoj po redu sednici Odbora sektora poljoprivrede PKS NIŠ 
najavljene mere podrške poljoprivrednicima u sledećoj godini, kao i izmena pojedinih propisa, u cilju povećanja poljoprivredne proizvodnje

 Poboljšani sistem subvencionisanja poljoprivrednih proizvođača naredne godine, kao i pojedine izmene u zakonskoj regulativi, sa ciljem razvoja poljoprivrede najavljeni su na jučerašnjoj sednici Odbora sektora poljoprivrede Regionalne privredne komore Nišavskog, Pirotskog i Topličkog okruga.
 Željko Radošević, državni sekretar  za poljoprivredu, osvrnuo se na aktuelno stanje u poljoprivredi i najavio mere subvencionisanja poljoprivrednih gazdinstava u narednoj godini.
 Dragan Paunović, koordinator sektora poljoprivrede Regionalne privredne komore Nišavskog, Pirotskog i Topličkog okruga, dodao je da su potrebne izmene zakona, kako bi se pospešila poljoprivredna proizvodnja.
 Na sednici je razmatrano i stanje poljoprivrede u nišavskom, pirotskom i topličkom okrugu, na osnovu informacija poljoprivrednih savetodavnih i stručnih službi sa ova tri područja.
 Takođe, predloženo je da se ustanove nagrade Privredne komore Niš iz oblasti poljoprivrede, kao svojevrsna motivacija poljoprivrednim proizvođačima.
                                                   O.M.
LEG:PREDLOŽENO DA SE USTANOVE NAGRADE KAO PODSTICAJ POLJOPRIVREDNICIMA:RPK Niš
(Projekat „Nišlije se uključuju u odlučivanje“ sufinansiran iz budžeta grada Niša)